Odense Adresse-Contoirs Efterretninger, 1837-04-03
Fædrelandet. Lovgivning. Plakat, som, med Hensyn til de ved tidligere Anordninger udlovede Belønninger, deels for de bedste Stodhingste, deels for de Følhopper, der bære Føl efter stutteriedygtige Hingste, ophæver disse Belønninger og de dermed forbundne Stutteriebesigtigelser, forsaavidt Siellands, Fyens og Lollands=Falsters Stifter vedkommer, dog uden Afgang for Eierne af de indbrændte Følhopper, som ved de dem meddeelte Attester have erhvervet et ubetinget Tilsagn om Belønning for hvert Aar, den indbrændte Hoppe bærer Føl ved en stutteriedygtig Hingst, og skal Beløbet af de i bemeldte Provindser besparede Præmier benyttes til Forøgelse af den Sum, som Hs. Majestæt iøvrigt, ligesom hidtil, vil skjænke til Hesteavlens Fremme. Derimod har Hs. Maj. Kongen, med Hensyn til en af Provindsialstænderne for Nørre-Jylland indgiven allerunderdanigst Petition og i Betragtning af de af Direktionen for Stutterie væsenet og Veteriniarskolen iøvrigt nærmere forklarede Omstændigheder, fundet for godt, endnu i et Tidsrum af 6 Aar, at lade Stutteriebesigtigelserne og den dermed forbundne Præmieuddeling vedblive i bemeldte Provinds, dog under visse, for en stor Deel af fornævnte Provindsialstænder anbefalede, nærmere Bestemmelser, saa at der ikkun uddeles den største Hingstpræmie paa 100 Rbd. Sølv paa hvert af Jyllands 9 Besigtigelsesteder, hvorimod 2den og 3die Hingst præmie aldeles bortfalde, og bliver det nøie at paasee, at der ikke gives Præmier for andre end i enhver Henseende stutteriedygtige Hingster, at ingen Hingst paa noget Besigtigelsested indbrændes paa Grund af, at den befindes at være den bedste blandt flere maadelige, og at der i intet Aar til Præmier for Følhopper anvendes mere end 2200 Rbd. Sølvmynt. - Af Plakatens Præmisser oplyses det, at de forskjellige saakyndige Mænd, hvilke Direktionen for Stutterievæsenet og Beterinairskolen i 2 Aar har ladet reise om i Landet som Kommissairer, i deres Betænkninger have udsagt, at Hesteavlen i samtlige danske Provindser er funden at staae langt under det Trin, hvorpaa den kunde ønskes at staae, hvorimod den i Hertugdømmerne findes at have gjort gode Fremskridt, som Følge af, at det ædle Blods Fortrin der i længere Tid har været erkjendt, og at det maa erkjendes, at Præmienddelingen aldrig vil, med mindre der tillige virkes ved andre Midler, formaae Nogen til at anskaffe en ædel eller i høi Grad forædlet og følgeligen kostbar Hingst; - hvorimod der gjøres opmærksom paa, hvilken betydelig Jndflydelse den inddirekte Opmuntring, der er forenet med Væddeløb, har paa Hesteavlen, hvilket især skjønnes af den i forrige Aar udkomne Fortegnelse over Fuld blodshestene i Danmark, hvorefter der af Private vare deels indførte deels tillagte 55 Hingster og 80 Hopper foruden deres Afkom under 4 Aar, som ikke der er optaget. Beregner Man deres Værdie efter en af Hs. Durchlauchtighed Hertugen af Augustenborg opgiven Ansættelse, bliver Værdien af Hingster 86,000 Rbd. og af Hopper 48,000 Rbd.,- derunder ikke medregnet Afkommet og de indførte eller her producerede Halvblodsheste. Skjøndt det saaledes neppe længere kan være nogen Tvivl underkastet, at Væddeløbene fortjene den kraftigste Understøttelse, vare dog Meningerne om, hvorvidt Stutteriebesigtigelserne (hvis Præmier udgjorde aarligen 5788 Rbd.), burde vedblive, endnu meget deelte, især i Jylland, ligesom og Jylland var den eneste Provinds, hvis raadgivende Stænder, dog ikke med stor Stemmeflerhed. - 28 mod 18, - og efterat der af den nedsatte Kommittees Minoritet var afgivet et dissenterende Votum, have fremsat et Ønske og Stutteriebesigtigelsernes Vedbliven, hvorimod Jnteressen derfor i de andre Provindser synes at være forsvunden.